महाअभियोग प्रस्ताव ल्याउने गृहकार्य चैत्र ३१ गते सर्वोच्च अदालतको निर्देशनपछि सुरु भएको हो। न्यायधीश डा.आनन्दमोहन भट्टराईको एकल इजालसबाट ७ दिनभित्र ढुङ्गेललाई गिराफ्तार गरी प्रतिवेदन पेश गर्न प्रहरी प्रमुखलाई दिएको आदेशले प्रचण्ड रन्थनिएका हुन्। प्रहरीका फरार सूचीमा रहेका ढुङ्गेललाई गत महिना ओखलढुङ्गामा सार्वजनिक अभिनन्दन गरियो। उक्त कार्यक्रममा तिनले पीडित परिवार, सर्वोच्च अदालतका पूर्व तथा वर्तमान प्रधानन्यायाधीश समेतलाई भौतिक कारवाही गर्ने खुलेआम धम्की एवं न्यायिक चनौती दाहालको आडमा दिएका थिए। उक्त गम्भीर एवं आपत्तिजनक अभिव्यक्तिप्रति सर्वोच्चको ध्यानाकर्षणपछि यस्तोे आदेश भएको हो।
